तमिलनाडु के प्रबंजन जे और आंध्र के बोरा वरुण ​​​​​​​टॉपर, दोनों के 99.99 पर्सेंटाइल
NEET UG 2023 Result (Declared) Scorecard Update; Check Your Scores, Merit List, and Rank | Latest Updates 2023 देश के मेडिकल कॉलेजों में प्रवेश के लिए होने वाली नेशनल एलिजिबिलिटी कम एंट्रेस टेस्ट (NEET-UG) 2023 का रिजल्ट मंगलवार रात जारी कर दिया गया है।
देश के मेडिकल कॉलेजों में प्रवेश के लिए होने वाली नेशनल एलिजिबिलिटी कम एंट्रेस टेस्ट (NEET-UG) 2023 का रिजल्ट मंगलवार रात जारी कर दिया गया है।
तमिलनाडु के प्रबंजन जे और आंध्र प्रदेश के बोरा वरुण चक्रवर्ती टॉपर रहे हैं। दोनों ने 99.99 पर्सेंटाइल हासिल किए हैं।
टॉप-10 में 4 तमिलनाडु से हैं
नीट यूजी के रिजल्ट में इस बार दक्षिण का दबदबा रहा। टॉप-10 में 4 तमिलनाडु से हैं। पहले नंबर पर प्रबंजन जे के अलावा तीसरे नंबर पर कौस्तुभ बोरी, छठे नंबर पर सूर्या सिद्वार्थ एन और नौंवे नंबर पर वरुण एस तमिलनाडु के रहने वाले हैं।
गर्ल कैटेगरी में पंजाब की प्रांजल टॉपर
पंजाब की प्रांजल अग्रवाल 715 अंकों के साथ गर्ल कैटेगरी में टॉपर हैं। उनकी चौथी रैंक है। दूसरी महिला टॉपर आशिका अग्रवाल (11वीं रैंक) भी पंजाब से हैं। जयपुर के पार्थ खंडेलवाल 10वें नंबर पर रहे। टॉप-50 में 10 लड़कियां हैं। बीते साल 16 थीं।
UP से 1.39 लाख, राजस्थान से 1 लाख से अधिक स्टूडेंट्स पास
कुल 20.38 लाख स्टूडेंट्स में से 11.45 लाख स्टूडेंट्स ने क्वालिफाई किया है। पिछले साल के 9.93 लाख उम्मीदवारों की तुलना में अधिक है। UP से 1.39 लाख, महाराष्ट्र से 1.31 लाख, राजस्थान से 1 लाख से अधिक स्टूडेंट्स ने क्वालिफाई किया है। टॉप 50 में 10 लड़कियां हैं।
इस बार परीक्षा में करीब 20 लाख 87 हजार स्टूडेंट्स शामिल हुए। इसकी परीक्षा 7 मई 2023 को हुई थी। देश के 499 शहरों के चार हजार से ज्यादा सेंटर्स पर इसकी परीक्षा कराई गई थी।
भारत के अलावा 14 अन्य देशों में भी यह परीक्षा कराई गई थी। मणिपुर में हिंसा के चलते वहां के स्टूडेंट्स के लिए अलग से 6 जून को टेस्ट लिया गया था।
जनरल में MBBS 500+ और BDS कटऑफ 450+
इस साल कुछ कॉलेज व सीटें बढ़ी हैं। ऐसे में सामान्य श्रेणी के लिए कटऑफ MBBS में 500+ और BDS में 450+ रह सकती है। देशभर के एम्स का कटऑफ 620 से 650 अंक के बीच रह सकता है। एम्स दिल्ली के लिए कॉम्पिटिशन मुश्किल होगा।
सामान्य में 720 में से 710+ अंक हासिल करने वाले को ही एम्स दिल्ली अलॉट होगा। इसका कारण यह है कि एम्स दिल्ली में सामान्य वर्ग में सीटों की संख्या 66 से कम है। 720 अंकों पर दो, 716 पर एक, 715 पर 16, 712 पर एक, छह छात्र 711 पर और करीब 24 स्टूडेंट्स ने 710 अंक हासिल किए हैं।
इस वर्ष सामान्य श्रेणी के लिए नीट क्वालिफाई करने का मार्क्स रेंज 720 से 137 अंक, जबकि OBC, SC व ST के लिए 136 से 107 के बीच है।
रिजल्ट इन तीन साइट्स पर देखे जा सकते हैं...​​
1. neet.nta.nic.in
2. neetresults.nic.in
3. nta.ac.in 
पर्सेंटाइल स्कोर यानी क्या?
नेशनल टेस्टिंग एजेंसी (NTA) की वेबसाइट पर मौजूद जानकारी के अनुसार किसी स्टूडेंट का NTA पर्सेंटाइल स्कोर यह बताता है कि उस परीक्षा में शामिल होने वाले कितने प्रतिशत स्टूडेंट्स के मार्क्स उससे कम आए हैं। यही वजह है कि हर सेशन के टॉपर को 100 पर्सेंटाइल मिलते हैं।
पर्सेंटेज और पर्सेंटाइल में अंतर भी समझ लीजिए
पर्सेंटेज का मतलब, हर सब्जेक्ट में 100 में से स्टूडेंट को कितने मार्क्स मिले हैं। जबकि पर्सेंटाइल का मतलब होता है कि कितने प्रतिशत स्टूडेंट्स के मार्क्स आपसे कम हैं। मान लीजिए कि आपने 90% स्टूडेंट्स से ज्यादा मार्क्स हासिल किए हैं तो आपका पर्सेंटाइल 90% होगा।
